**PARLAMENTUL ROMÂNIEI**

**SENATUL CAMERA DEPUTAȚILOR**

**LEGE**

**pentru modificarea Legii nr. 85/2018 privind constituirea şi menţinerea unor rezerve minime de ţiţei şi/sau produse petroliere**

**Parlamentul României adoptă prezenta lege.**

**Articol unic**

Legea nr. 85/2018 privind constituirea şi menţinerea unor rezerve minime de ţiţei şi/sau produse petroliere, publicată în Monitorul Oficial al României, Partea I, nr. 308 din 5 aprilie 2018, se modifică după cum urmează:

1. La articolul 2, litera u) se modifică și va avea următorul cuprins:

”u) stocuri petroliere - stocuri de produse energetice enumerate la punctul 3.4 din anexa A la Regulamentul (CE) nr. 1099/2008;”

2. La articolul 2, litera y) se modifică și va avea următorul cuprins:

”y) titular al obligaţiei de stocare - entitatea centrală de stocare din România şi orice operator economic care are statut de rezident în România sau de nerezident care îşi desfăşoară activitatea în România prin intermediul unui sediu permanent şi care introduce pe piaţa din România cantităţi mai mari de 1000 tone ţiţei şi/sau produse petroliere, în anul de referinţă”

3. La articolul 3, alineatele (2) și (4) se modifică și vor avea următorul cuprins:

”(2) Media zilnică a importurilor nete care se ia în considerare la alin. (1) se determină, pentru perioada 1 ianuarie-30 iunie a fiecărui an calendaristic, pe baza cantităților importate în penultimul an calendaristic care precedă anul calendaristic în discuție;

(4) Media zilnică a consumului intern care se ia în considerare la alin. (1) se determină, pentru perioada 1 ianuarie-30 iunie a fiecărui an calendaristic, pe baza cantităților consumate în penultimul an calendaristic care precedă anul calendaristic în discuție.”

4. La articolul 5, partea introductivă a alineatului (1) se modifică și va avea următorul cuprins:

”(1) Stocurile specifice pot fi compuse exclusiv din una sau mai multe dintre următoarele categorii de produse, definite la punctul 3.4 din anexa A la Regulamentul (CE) nr. 1099/2008:”

……………………………………

5. La articolul 16, alineatul (2) se modifică și va avea următorul cuprins:

”(2) Registrul general al stocurilor de urgenţă va cuprinde, cel puţin, datele şi informaţiile privind localizarea precisă a depozitelor petroliere unde sunt constituite şi menţinute stocurile de urgenţă, iar pentru fiecare depozit petrolier în parte, titularii obligaţiei de stocare care au constituit şi menţin stocuri de urgenţă, în mod direct sau prin delegare, va cuprinde datele şi informaţiile privind produsele petroliere care fac obiectul stocurilor de urgenţă, prin referire la categoriile de produse petroliere prevăzute la punctul 3.4 din anexa A la Regulamentul (CE) nr. 1099/2008 şi nivelul cantitativ al fiecărui produs petrolier care intră în componenţa stocurilor de urgenţă constituite şi menţinute, în mod direct sau prin delegare, de către/pentru fiecare titular al obligaţiei de stocare în parte.”

6. Articolul 20 se modifică după cum urmează:

„(1) Entitatea centrală de stocare din România se poate constitui sub forma unei asociaţii, în condiţiile Ordonanţei Guvernului nr. 26/2000 cu privire la asociaţii şi fundaţii, aprobată cu modificări şi completări prin Legea nr. 246/2005, cu modificările şi completările ulterioare, prin asocierea dintre statul român, reprezentat de un organ al administrației publice de specialitate, la propunerea Autorității Competente, şi unul sau mai mulţi operatori economici care au calitatea de titular al obligaţiei de stocare, până la data de 30 iunie 2022. Termenii şi condiţiile asocierii se aprobă prin hotărâre a Guvernului.

(2) În situaţia în care nu se va constitui în forma și în termenul prevăzut la alin. (1), entitatea centrală de stocare din România se va putea constitui, în condiţiile legii, ca organ de specialitate al administraţiei publice centrale, cu personalitate juridică, în subordinea Guvernului. Constituirea, organizarea şi funcţionarea entităţii centrale de stocare din România se aprobă prin hotărâre a Guvernului, la propunerea autorității competente.

(3) Finanţarea cheltuielilor curente şi de capital ale entităţii centrale de stocare din România se vor asigura din venituri proprii şi subvenţii acordate de la bugetul de stat.

(4) Veniturile proprii ale entităţii centrale de stocare din România se constituie din tarife percepute pentru prestarea de servicii necesare îndeplinirii obligaţiilor de stocare delegate din partea titularilor obligaţiilor de stocare, precum şi din vânzarea stocurilor petroliere.

(5) Metodologia stabilirii tarifelor prevăzute la alin. (4) se aprobă prin decizie a conducerii entităţii centrale de stocare din România, cu avizul autorității competente şi cu cel al Ministerului Finanţelor Publice.  
(6) Cuantumul tarifelor aferente veniturilor proprii se aprobă prin decizie a conducerii entităţii centrale de stocare din România, cu avizul autorității competente.”

7. Articolul 33 se modifică după cum urmează:

”Hotărârea Guvernului nr. 968/2020 privind stabilirea nivelului stocurilor minime şi aprobarea modului de calcul al stocurilor de urgenţă pentru ţiţei şi/sau produse petroliere a căror constituire revine titularilor obligaţiilor de stocare în vederea menţinerii acestora în anul 2021 va produce efecte până la 31 decembrie 2021.”

8. Anexele nr. 1 și 2 se modifică și se înlocuiesc cu anexele nr. 1 și 2 care fac parte integrantă din prezenta lege.

9. La Anexa nr. 3 - Metodele de calcul al nivelului stocurilor minime deţinute, litera a) de la pct. I, va avea umătorul cuprins:

„a) să includă toate celelalte stocuri de produse petroliere identificate la punctul 3.4 din anexa A la Regulamentul (CE) nr. 1099/2008 și să calculeze echivalentul în țiței al acestora prin aplicarea unui factor multiplicator de 1,065 sau”;

10. Anexa nr. 4 - Nivelurile minime prevăzute pentru stocurile specifice se modifică și va avea următorul cuprins:

  ”Pentru fiecare sortiment de produs petrolier selectat pentru constituirea stocului specific se stabileşte un nivel minim cantitativ, care, exprimat în tone echivalent petrol, reprezintă un anumit număr de zile de consum mediu zilnic, aferent anului de referinţă (CMZ\_pp).  
  Numărul de zile menţionat mai sus se aprobă de către Guvern, la propunerea autorităţii competente, prin hotărârea prevăzută la art. 4 alin. (1) din lege.

  Exprimarea în tone echivalent petrol a nivelului minim cantitativ se realizează prin înmulţirea cu 1,2 a cantităţii de produs petrolier selectat pentru constituirea stocului specific.

  Astfel, nivelul minim cantitativ pentru un produs petrolier (NMC\_pp) selectat pentru constituirea stocului specific, exprimat în tone fizice, se calculează după formula:

  NMC\_pp = (CMZ\_pp x numărul de zile de consum mediu aferent anului de referinţă)/1,2,  
  unde:  
  CMZ\_pp = 1,2 x [suma livrărilor interne brute observate agregate, conform definiţiei de la punctul 3.2.2.11 al anexei C la Regulamentul (CE) nr. 1099/2008, ale produselor petroliere selectate pentru constituirea stocului specific]/365.

  Suma livrărilor interne brute observate ale produselor petroliere selectate pentru constituirea stocului specific nu include cantităţile din buncărele maritime internaţionale.

  Stocul specific reprezintă suma nivelurilor minime cantitative aferente produselor petroliere selectate.”

\*\*\*\*\*  
Prezenta lege transpune Directiva de punere în aplicare (UE) 2018/1581 a Comisiei din 19 octombrie 2018 de modificare a Directivei 2009/119/CE a Consiliului în ceea ce privește metodele de calcul al obligațiilor de stocare, publicată în Jurnalul Oficial al Uniunii Europene seria L nr. 263/57 din 22.10.2018.

Această lege a fost adoptată de Parlamentul României, cu respectarea prevederilor art. 75 şi ale art. 76 alin. (2) din Constituţia României, republicată.

**ANEXA nr. 1**

**Metoda de calcul în tone echivalent petrol al importurilor de produse petroliere**

Determinarea importurilor de produse petroliere în tone echivalent petrol se calculează după metoda următoare:

1. Suma importurilor nete de țiței, de gaz natural lichefiat (GNL), de materii prime pentru rafinării și de alte hidrocarburi, conform definiției de la punctul 3.4 al anexei A la Regulamentul (CE) nr. 1099/2008, se calculează și se ajustează pentru a ține seama de eventualele variații ale stocurilor. Din cifra rezultată se scade una dintre următoarele trei cifre pentru randamentul naftei:

— 4 %;

— randamentul mediu al naftei;

— consumul efectiv net de naftă.

2. Suma importurilor nete ale tuturor celorlalte produse petroliere, conform definiției de la punctul 3.4 al anexei A la Regulamentul (CE) nr. 1099/2008, minus nafta, se calculează și se ajustează pentru a ține seama de variațiile stocurilor și se înmulțește cu un factor de 1,065.

Suma cifrelor care rezultă în urma punctelor 1 și 2 reprezintă echivalentul în țiței.

Buncărele maritime internaționale nu se includ în calcul.

**ANEXA nr. 2**

**Metoda de calcul al consumului intern**

Determinarea consumului intern, exprimat în tone echivalent petrol, trebuie calculată după metoda următoare:

Consumul intern se stabileşte prin însumarea „livrărilor interne brute observate“ agregate, conform definiţiei de la punctul 3.2.2.11 al anexei C la Regulamentul (CE) nr. 1099/2008 doar pentru următoarele produse: benzină auto, benzină de aviație, carburant turboreactor tip benzină (petrol turboreactor tip nafta sau JP4), carburant turboreactor tip kerosen, petrol lampant, motorină/carburant diesel (păcură distilată), păcură (cu conținut ridicat de sulf și cu conținut redus de sulf) definite la punctul 3.4 din anexa A la Regulamentul (CE) nr. 1099/2008.

Buncărele maritime internaţionale nu se includ în acest calcul.

Echivalentul în petrol al consumului intern se calculează prin aplicarea unui factor multiplicator de 1,2.